
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1238 


23 Σεπτεμβρίου 2002 


ΑΠΟΦΑΣΕΙ Σ 

Αριθ.: 51835/6654 

Τρόπος, διαδικασία και πιστοποίηση του τεχνικού ελέγ¬ 
χου των οχημάτων από τα Ιδιωτικά ΚΤΕΟ. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του άρθρου 86 του Κώδικα Οδικής Κυκλοφορίας που 
κυρώθηκε με το ν. 2696/99 (Α 57) 
β) της παρ. 3 του άρθρου 2 του π.δ. 1387/31.12.1981 (Α 
347) «καθιέρωση περιοδικού Τεχνικού Ελέγχου οδικών 
οχημάτων και των ρυμουλκουμένων τους» 
γ) της παρ. 2 του άρθρου 37 του ν. 2963/22.11.2001 (Α 
268) «οργάνωση και λειτουργία των δημοσίων επιβατη¬ 
γών μεταφορών με λεωφορεία, τεχνικός έλεγχος οχημά¬ 
των και ασφάλεια χερσαίων μεταφορών και άλλες διατά¬ 
ξεις» 

δ) της ΥΑ 44800/123/1985 (Β 781) «τρόπος, διαδικασία 
και πιστοποίηση διενέργειας του Περιοδικού Τεχνικού 
Ελέγχου Οχημάτων» όπως ισχύει σήμερα 
ε) των ΥΑ Φ2/64580/2288/99 (Β 458) και Φ2/14133/1501/ 
2001 (Β 1715) των Υπουργών Εθνικής Οικονομίας και Οι¬ 
κονομικών και Μεταφορών και Επικοινωνιών 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

1. Μετά την ολοκλήρωση του τεχνικού ελέγχου σύμφω¬ 
να με τις ισχύουσες διατάξεις χορηγείται στο άτομο που 
έχει προσκομίσει το όχημα για τεχνικό έλεγχο, Δελτίο Τε¬ 
χνικού Ελέγχου (ΔΤΕ) και επικολλάται στον υαλοπίνακα 
του οχήματος ενδεικτικό σήμα, ως ακολούθως: 

α) Το Δελτίο Τεχνικού Ελέγχου υπογράφεται και σφρα¬ 
γίζεται από τον αρμόδιο υπάλληλο του ΚΤΕΟ. Υπογράφε¬ 
ται επίσης και από το άτομο που προσκόμισε το όχημα για 
έλεγχο, ο οποίος, με την υπογραφή του δεσμεύει τον ιδιο¬ 
κτήτη του οχήματος. Αντίγραφο του Δελτίου Τεχνικού 
Ελέγχου φυλάσσεται στο ΚΤΕΟ από το οποίο εκδόθηκε. 
Η μορφή και οι προδιαγραφές του ΔΤΕ αναφέρονται στο 
Παράρτημα I της παρούσας απόφασης. 

β) Το ενδεικτικό σήμα τεχνικού ελέγχου αποτελεί από¬ 
δειξη ότι το όχημα υποβλήθηκε στον κατά τον νόμο έλεγ¬ 


χο, χωρίς όμως να υποκαθιστάτο αντίστοιχο ΔΤΕ. Στο σή¬ 
μα αυτό αναγράφεται το έτος και ο μήνας κατά τον οποίο 
πρέπει το όχημα να προσκομιστεί για νέο έλεγχο, επικολ- 
λάται δε από τον αρμόδιο υπάλληλο του ΚΤΕΟ στο πάνω 
δεξιά σημείο του εμπρόσθιου υαλοπίνακα του οχήματος. 
Το ενδεικτικό σήμα του τεχνικού ελέγχου κατασκευάζεται 
από υλικό που καταστρέφεται σε περίπτωση που αποκολ¬ 
ληθεί και η μορφή και οι προδιαγραφές του ορίζονται στο 
Παράρτημα II της παρούσας απόφασης. 

2. Ο κάτοχος του οχήματος υποχρεούται νατό προσκο¬ 
μίσει για τον επόμενο περιοδικό τεχνικό έλεγχο στο χρο¬ 
νικό διάστημα από τρεις εβδομάδες πριν έως και μία 
εβδομάδα μετά την ημερομηνία που αναγράφεται στο 
Δελτίο Τεχνικού Ελέγχου. Αν ο κάτοχος του οχήματος 
εξαντλήσει αυτή την προθεσμία χωρίς να προσκομίσει το 
όχημα για τεχνικό έλεγχο, θεωρείται εκπρόθεσμος και 
έχει όλες τις συνέπειες που προβλέπονται από τις ισχύ- 
ουσες διατάξεις. 

Άρθρο 2 

1. Κατά τον τεχνικό έλεγχο εξετάζονται όλα τα σημεία 
ελέγχου που προβλέπονται από την ΥΑ 44800/123/85 
όπως ισχύει. 

2. Οι διαπιστούμενες κατά τον τεχνικό έλεγχο ελλείψεις 
διαβαθμίζονται σε δευτερεύουσες, σοβαρές και επικίνδυ¬ 
νες, σύμφωνα με τα προβλεπόμενα στην απόφαση της 
προηγουμένης παραγράφου, ως ακολούθως. 

α. Δευτερεύουσες ελλείψεις είναι εκείνες που δεν υπο¬ 
χρεώνουν τον ιδιοκτήτη του οχήματος νατό επαναφέρει 
για επανέλεγχο, επιβάλλουν όμως υποχρέωση του ιδιο¬ 
κτήτη για επισκευή της έλλειψης εντός δύο μηνών από την 
ημερομηνία έκδοσης του ΔΤΕ. 

β. Σοβαρές ελλείψεις είναι εκείνες που υποχρεώνουν 
τον ιδιοκτήτη του οχήματος να αποκαταστήσει τις διαπι- 
στωθείσες ελλείψεις και να επαναφέρει το όχημα για επα¬ 
νέλεγχο στο ΚΤΕΟ. 

Στην περίπτωση αυτή χορηγείται ΔΤΕ και Ενδεικτικό σή¬ 
μα που ισχύει για 20 ημέρες, εντός των οποίων το όχημα 
θα πρέπει να επισκευασθεί και να προσκομισθεί για επα¬ 
νέλεγχο. Αντο όχημα χρειάζεται εκτεταμένες επισκευές ή 
απαιτείται διοικητική διαδικασία μεγαλύτερης διάρκειας, 
είναι δυνατό να χορηγηθεί από τον προϊστάμενο του 
ΚΤΕΟ προθεσμία έως 30 ημερών για τον επανέλεγχο. Σε 
περίπτωση υπέρβασης των ανωτέρω χρονικών ορίων, το 
όχημα υποβάλλεται σε κανονικό πλήρη έλεγχο. 

Σε περίπτωση που παρέλθουν ενενήντα (90) ημέρες 
από την ημερομηνία κανονικού πλήρους ελέγχου και 
έχουν γίνει επανέλεγχοι χωρίς να έχουν αποκατασταθεί 
όλες οι σοβαρές ελλείψεις, τότε, στο όχημα αυτό, διενερ- 
γείται κανονικός πλήρης έλεγχος και καταβάλλεται το 
αντίστοιχο αντίτιμο του κανονικού πλήρους ελέγχου. 

γ. Επικίνδυνες ελλείψεις είναι εκείνες που υποδηλώ¬ 
νουν απαγόρευση της κυκλοφορίας του οχήματος μέχρι 
την αποκατάσταση των ελλείψεων που διαπιστώθηκαν 
και τον εφοδιασμό του με νέο ΔΤΕ ύστερα από επιτυχή 
επανέλεγχο από ΚΤΕΟ. 

Στην περίπτωση διαπίστωσης επικίνδυνων ελλείψεων 
από Ιδιωτικό ΚΤΕΟ, ο ιδιοκτήτης ή ο κάτοχος του οχήμα¬ 
τος οφείλει να ακινητοποιήσει το όχημα και ειδοποιείται 
άμεσα η αρμόδια Υπηρεσία της Τροχαίας, στα όργανα 
της οποίας ο ιδιοκτήτης ή ο κάτοχος του οχήματος οφεί¬ 
λει να παραδώσει τα στοιχεία κυκλοφορίας του οχήμα¬ 
τος. Στην περίπτωση που οι επικίνδυνες ελλείψεις αφο¬ 
ρούν τα σημεία ελέγχου 101, 102, 602, όπως αυτά προσ¬ 
διορίζονται στην ΥΑ 44800/85 (Β 781) ενημερώνει 
εγγράφως και την αρμόδια Διεύθυνση του Υπουργείου 
Μεταφορών και Επικοινωνιών. Στην περίπτωση αυτή επι- 
κολλάται στον ανεμοθώρακα του οχήματος ενδεικτικό 
σήμα, στο οποίο έχει διαγράφει η ημερομηνία επανελέγ¬ 
χου σύμφωνα με το Παράρτημα II. 

3. Κατά τον επανέλεγχο το όχημα ελέγχεται μόνο στα 
ακόλουθα σημεία: 

α) στα σημεία της σοβαρής ή επικίνδυνης έλλειψης που 
αναγράφονται στο ΔΤΕ του κανονικού πλήρους τεχνικού 
ελέγχου. 

β) στα στοιχεία της ταυτότητας του οχήματος. 

γ) στα σημεία που έχουν άμεση σχέση με την σημειω- 
θείσα αρχική έλλειψη (π.χ. για επανέλεγχο λόγω τρύπιας 
εξάτμισης επανελέγχονται επιπλέον και τα καυσαέρια). 

δ) σε τυχόν εμφανείς νέες ελλείψεις ιδιαίτερα σε αυτές 
που έχουν άμεση επίπτωση στην οδική ασφάλεια. 

Στην περίπτωση που ο επανέλεγχος γίνεται σε ΚΤΕΟ 
άλλο από αυτό του κανονικού πλήρους ελέγχου, τότε 
ελέγχονται και τα σημεία 101, 102 και 602 του Παραρτή¬ 
ματος της ΥΑ 44800/123/85 ως ισχύει. 

4. Κατά τον επανέλεγχο οχήματος στο οποίο είχαν δια¬ 
πιστωθεί σοβαρές ελλείψεις στα σημεία 101, 102 ή 604 ο 
κάτοχος του πρέπει να προσκομίσει πρωτότυπη βεβαίω¬ 
ση της αρμόδιας Υπηρεσίας Μεταφορών και Επικοινω¬ 
νιών ότι δεν συντρέχουν λόγοι απαγόρευσης της κυκλο¬ 
φορίας του οχήματος. Αντίγραφο της ανωτέρω βεβαίω¬ 
σης κρατείται στο αρχείο του ΚΤΕΟ μαζί με το ΔΤΕ. 

5. Για τον έλεγχο της ταυτότητας του οχήματος τα σχε¬ 
τικά συγκριτικά στοιχεία λαμβάνονται μόνο από την άδεια 
κυκλοφορίας ή το δημόσιο έγγραφο που προβλέπεται ότι 
την αντικαθιστά για τον περιοδικό τεχνικό έλεγχο. 

Άρθρο 3 

1. Κάθε Ιδιωτικό ΚΤΕΟ προμηθεύεται τα έντυπα του 
ΔΤΕ που επιθυμεί με την υποχρέωση να ελέγχει ότιταΔΤΕ 
τηρούν τη μορφή, τις προδιαγραφές, τα επίπεδα ασφα¬ 
λείας και την έντυπη αρίθμηση που ορίζονται στο Παράρ¬ 
τημα I. 

2. Κάθε Ιδιωτικό ΚΤΕΟ οφείλει πριν την χορήγηση άδει¬ 
ας λειτουργίας να καταθέσει προς έγκριση στη ΔΑΧΜ το 
ΔΤΕ που χρησιμοποιεί. 

3. Τα βασικά γενικά χαρακτηριστικά του ΔΤΕ έχουν ως 
εξής: 


α. Το ΔΤΕ είναι έντυπο αποτελούμενο από τέσσερα 
φύλλα συνδεδεμένα μεταξύ τους, τα δύο πρώτα είναι τα 
πρωτότυπα και τα δύο επόμενα τα αντίγραφα. 

β. Στο πρωτότυπο δεύτερο φύλλο και αντίστοιχα στο 
αντίγραφο δεύτερο φύλλο μπορεί να περιλαμβάνεται και 
το Δελτίο Παροχής Υπηρεσιών εφόσον κριθεί σκόπιμο 
από τον ενδιαφερόμενο και η μορφή του είναι σύμφωνη 
με την ισχύουσα νομοθεσία. 

4. Το Ιδιωτικό ΚΤΕΟ οφείλει να διασφαλίζειτην συνέχεια 
των ΔΤΕ που χρησιμοποιεί χρησιμοποιώντας τα διαδοχι¬ 
κά κατ’ αύξοντα αριθμό, διατηρώντας σύστημα καταγρα¬ 
φής - παρακολούθησης της διακίνησης. 

5. Οι προμηθευτές των ΔΤΕ στα ΚΤΕΟ οφείλουν: 

α. να καταγράφουν την παραγωγή και διακίνηση των 
εντύπων, διατηρώντας πλήρη στοιχεία (αύξοντες αριθ¬ 
μούς, ημερομηνίες παράδοσης , δείγμα παραδοθέντος 
ΔΤΕ) των εντύπων που παραδίδουν. 

β. να έχουν πιστοποιητικό συμμόρφωσης συστήματος 
ποιότητας κατά 150 9000. 

γ. να εφαρμόζουν την ΚΥΑ 11010/58 (Β 280) «Κανονι¬ 
σμός εποπτείας και ελέγχου ιδιωτικών εγκαταστάσεων 
κατασκευής αξιών του Δημοσίου...». 

δ. να βοηθούν τα εντεταλμένα όργανα στην επίβλεψη 
και εποπτεία που αφορά στους όρους ασφαλείας. 

Άρθρο 4 

1. Το σήμα επικολλάται σε κατάλληλη επιφάνεια με ειδι¬ 
κό υπόστρωμα του πρωτοτύπου δεύτερου φύλλου του 
ΔΤΕ ώστε να είναι δυνατή η ευχερής αποκόλλησή του χω¬ 
ρίς να καταστραφεί. Μετά το τέλος του ελέγχου αφαιρεί- 
ται από τον ελεγκτή του ΚΤΕΟ και τοποθετείται στο εσω¬ 
τερικό μέρος του εμπρόσθιου υαλοπίνακα του οχήματος. 
Το προηγούμενο σήμα του οχήματος, εφ’ όσον υπάρχει, 
αφαιρείται από τον ελεγκτή του ΚΤΕΟ πριν την έναρξη 
του ελέγχου. 

2. Οι τεχνικές προδιαγραφές του Ενδεικτικού Σήματος 
Τεχνικού Ελέγχου αναφέρονται στο Παράρτημα II. 

3. Σε περίπτωση που στο όχημα σημειώνονται επικίνδυ¬ 
νες ελλείψεις η μηχανογραφική εφαρμογή δεν τυπώνει 
έτος και μήνα επόμενου ελέγχου, αλλά ένα X που ενώνει 
τις απέναντι άκρες του παράθυρου εκτύπωσης του σήμα¬ 
τος πλάτους γραμμής 7 ± 0,5 χιλιοστά σύμφωνα με το 
δείγμα του Παραρτήματος II. 

Άρθρο 5 

Προσαρτώνταιτα Παραρτήματα I και II που αποτελούν 
αναπόσπαστο μέρος της παρούσας. 

ΠΑΡΑΡΤΗΜΑ I 

Βασικές Προδιαγραφές Δελτίου Τεχνικού Ελέγχου 
1. Η μορφή του ΔΤΕ έχει ως εξής: 
α. Το έντυπο είναι διαστάσεων Α4 και αποτελείται από 
το πρωτότυπο πρώτο φύλλο, το πρωτότυπο δεύτερο φύλ¬ 
λο και τα αντίγραφά τους (σύνολο 4 φύλλα) για χρήση σε 
εκτυπωτές ΙΑ8ΕΒ. Το χαρτί των ΔΤΕ είναι ποιότητας 
1_Α3ΕΒ ΒΟΝΩ. Τα πρωτότυπα φύλλα είναι 100 γρ. ανάτε- 
τρ. μέτρο και τα αντίγραφα 80- 100 γρ. ανάτετρ. μέτρο. 

β. Το χαρτί των αντιγράφων μπορεί να μην έχει επίπεδα 
ασφαλείας, ενώ το χαρτί των πρωτοτύπων πρέπει να φέ¬ 
ρει κατ’ ελάχιστοντα παρακάτω επίπεδα ασφαλείας: 

βΐ. Ενσωματωμένη Υδατογράφηση με την ένδειξη κε¬ 
φαλαίων γραμμάτων «ΥΠΟΥΡΓΕΙΟ ΜΕΤΑΦΟΡΩΝ ΚΑΙ 

ΕΠΙΚΟΙΝΩΝΙΩΝ» υπό κλίση 45 μοιρών (από πάνω αριστε¬ 
ρά σε κάτω δεξιά) που να είναι ορατό με το διερχόμενο 
φως. Το ύψος των χαρακτήρων να είναι 2 εκατοστά ± 2 χι¬ 
λιοστά και η γραμματοσειράΤΙΜΕ3 ΝΕ\Λ/ ΒΟΜΑΝ ΟΒΕΕΚ 
ΒοΙά. 

β2. Στη μάζα του χαρτιού πρέπει να περιέχονται φθορί- 
ζοντα έγχρωμα στοιχεία (ίνες ή κουκίδες ΡΙεηοΙίΘΐΙθε 
υψηλής πυκνότητας) δύο ή τριών χρωματισμών (ερυθρές 
- μπλε - κίτρινες) ορατά μόνο με υπεριώδεις ακτίνες. 

β3. Να έχει εκτυπωθεί με κατάλληλο τρόπο η λέξη 
«Ν/ΟΙϋ» ή «ΟΟΡΥ» ή άλλη που δεν φαίνεται με γυμνό 
οφθαλμό, αλλά εμφανίζεται στην φωτοτυπία. 

γ. Το υδατογραφημένο χαρτί πρέπει να περιέχει επίσης 
στην μάζα του ειδικές χημικές ουσίες, οι οποίες να αντι¬ 
δρούν με ορατό αποτέλεσμα στην περίπτωση απόπειρας 
σβησίματος ή παραχάραξης, με μηχανικό ή χημικό τρόπο 
(οξέα, αλκαλικά, διαλύτες). 

2. Τα πρωτότυπα φύλλα του εντύπου του ΔΤΕ φέρουν 
τα πεδία, την εκτύπωση και τα στοιχεία που ορίζονται στο 
παρόν Παράρτημα. 

3. Σε όλα τα φύλλα του εντύπου αναγράφονται: 

α. Στο πάνω αριστερά μέρος του ΔΤΕ η επωνυμία του 
ΚΤΕΟ και στο δεξιά μέρος του ΔΤΕ ο προτυπωμένος αριθ¬ 
μός του Δελτίου Τεχνικού Ελέγχου ταυτάριθμος για όλα 
τα φύλλα , που αποτελείται από δύο μέρη. Το πρώτο μέ¬ 
ρος είναι ο τριψήφιος αριθμός εξουσιοδότησης του 
ΚΤΕΟ, το δεύτερο μέρος είναι επταψήφιος αύξων αριθ¬ 
μός (ανά ΚΤΕΟ). 

Ο αριθμός εξουσιοδότησης δίδεται από τη Διεύθυνση 
Ασφάλειας Χερσαίων Μεταφορών του ΥΜΕ μαζί με τη χο¬ 
ρήγηση της άδειας ίδρυσης. 

Η επωνυμία του Ιδιωτικού ΚΤΕΟ και όλα τα υπόλοιπα 


στοιχεία που αναγράφονται στο άνω αριστερά τμήμα του 
Δελτίου Τεχνικού Ελέγχου είναι προτυπωμένα στο ΔΤΕ 
του Ιδιωτικού ΚΤΕΟ. 

β. Σε όλα τα φύλλα η παραπάνω αρίθμηση δίνεται και σε 
γραμμωτό κώδικα (03Γ οοάθ). 

γ. Στα αντίγραφα είναι προτυπωμένη η λέξη αντίγραφο 
με γραμματοσειρά ΑΒΙΑΙ ΒΙ_ΑΟΚ ΒοΙά μεγέθους 24. 

4. Το πρωτότυπο πρώτο φύλλο στην οπίσθια όψη του 
φέρει προεκτυπωμένο πληροφοριακό κείμενο για τους 
πολίτες, που συντάσσεται από τη Δ/νση Ασφάλειας Χερ¬ 
σαίων Μεταφορών, καθώς και τυχόν πρόσθετο κείμενο 
καθ’ υπόδειξη του ενδιαφερομένου Ιδιωτικού ΚΤΕΟ. 

5. Το πρωτότυπο δεύτερο φύλλο του ΔΤΕ έχει ολικά και 
τμηματικά περφορέ σύμφωνα με το δείγμα του Παραρτή¬ 
ματος για την αποκοπή του ΔΤΕ, του τιμολογίου (εφόσον 
υφίσταται) και του αυτοκόλλητου σήματος. Τα αντίγραφα 
του ΔΤΕ φέρουν οπές αρχειοθέτησης. 

6. Στο πρωτότυπο δεύτερο φύλλο υφίσταται χώρος 
«Πληροφορίες για τους ιδιοκτήτες», όπου το κάθε ΚΤΕΟ 
δύναται να ορίσει στοιχεία ή επιπλέον πληροφορίες που 
κρίνει σκόπιμο να γνωστοποιηθούν στους ιδιοκτήτες των 
ελεγχομένων οχημάτων. 

7. Όλα τα φύλλα είναι συνδεδεμένα μεταξύ τους αρι¬ 
στερά με διάτρητο στέλεχος συγκόλλησης 8ΝΑΡ ΟΌΤ με 
τέτοιο τρόπο ώστε να είναι ευχερής και αποτελεσματικός 
ο αποχωρισμός των τεσσάρων φύλλων από το χρήστη, 
για την εισαγωγή τους στον εκτυπωτή Ι35ΘΓ, ώστε η μηχα¬ 
νογραφική εφαρμογή να εκτυπώσει αυτόματα τα πρωτό¬ 
τυπα και τα αντίγραφα και να διασφαλίζεται η μη αποκόλ¬ 
λησή τους πριν τη χρήση. 

ΔΕΛΤΙΟ ΤΕΧΝΙΚΟΥ ΕΛΕΓΧΟΥ ΟΧΗΜΑΤΟΣ 

1 |------- 

I Εργοστάσιο Κατασκευής 

ΣΦΡΑΓΙΔΑ ΚΤΕΟ 


Τύπος Οχήματος 
Ιδιοκτήτης Οχήματος 


.Αριθμός.) Ιλαισίου. 

Αποτέλεσμα Ελέγχου 

ΕΛΛΕΙΨΕΙΣ ΠΟΥ ΣΗΜΕΙΩΘΗΚΑΝ 


X (1 Μ ΚΩΔΙΚΟΣ (2) ΠΕΡΙΓΡΑΦΗ ΕΛΛΕΙΨΗΣ 


■ΠΡΟΣΚΟΜΙΣΩΝ ΤΟ ΟΧΗΜΑΙ 


Έλαβα γνώση των ελλείψεων και οφείλω 
να προβώ στις προβλεπόμενες ενέργειες 

Ονοματεπώνυμο. 


Αρ. Ταυτότητας.. 
Υπογραφή 


(1) X: Χαρακτηρισμός έλλειψης (Δ - ΔΕΥΤΕΡΕΥΟΥΣΑ Ζ - ΣΟΒΑΡΗ Ε - ΕΠΙΚΙΝΔΥΝΗ) 
(ί) Κωδικός έλλειψης σύμψωνα με την ΥΑ 44800/123/1985 όπως ισχύει 

Σελίδα 2 του ΔΤΕ 

ΠΛΗΡΟΦΟΡΙΕΣ ΓΙΑ ΤΟΥΣ ΙΔΙΟΚΤΗΤΕΣ 

ΠΑΡΑΡΤΗΜΑ II 

Βασικές Προδιαγραφές Ενδεικτικού Σήματος Τεχνικού 
Ελέγχου 

1. Το υλικό του σήματος είναι τέτοιο που: 

α. Αφαιρείται εύκολα από τον υαλοπίνακα του οχήμα¬ 
τος. 

β. Η μορφή του σήματος αλλοιώνεται σε περίπτωση 
αφαίρεσής του με οποιονδήποτε τρόπο από τον υαλοπί¬ 
νακα. 

γ. Διατηρεί την πρόσφυσή του στον υαλοπίνακα μετά 
την επικόλληση, με τις παραπάνω ιδιότητες για τρία (3) 
χρόνια στις κλιματολογικές συνθήκες της χώρας μας και 
της Ευρωπαϊκής Ένωσης. 

2. Το υλικό του σήματος επιτρέπει εκτύπωση με την τε¬ 
χνολογία της ψηφιακής εκτύπωσης με εκτυπωτή ΕΑ3ΕΒ. 

3. Το υλικό του σήματος καθώς και τα χρώματα που 
χρησιμοποιούνται για την παραγωγή του είναι φωτοαντα¬ 
νακλαστικά (ΓθίΓΟΓθίΙθοΙίνθ 5ίίοΙ<θΓ5) για αυτοκόλλητα 
ασφαλείας. 

4. Στο σήμα υπάρχουν ενσωματωμένα τα παρακάτω 
επίπεδα ασφαλείας: 

α. Ενσωματωμένη διαφανής ολογραφία (ΐΓαηερεΓΘΠί 
όοΙο^ΓΗΓΓΐ) με το εθνόσημο της Ελλάδας διαμέτρου 15 χι¬ 
λιοστών σε ολόκληρη την επιφάνεια του σήματος ορατή 
με γυμνό οφθαλμό. Το ένα εθνόσημο απέχει από τα πα¬ 
ράπλευρό του οριζοντίως και καθέτως 20 χιλιοστά. Κατά 
την κρίση του ενδιαφερομένου, αντί του Εθνοσήμου μπο¬ 
ρεί να χρησιμοποιηθεί οποιοδήποτε κατοχυρωμένο σήμα 
(λογότυπο) κατά την έννοια του Ν. 2239/1994 (Α 1552) 
ιδίων διαστάσεων (που δεν αλλάζει στις επανεκδόσεις 
τωνΔΤΕ). 

β. Στην πίσω πλευρά του επαναλαμβανόμενη Ιριδίζουσα 
εκτύπωση ή υδατογράφημα ή άλλο αντίστοιχο επίπεδο 
ασφαλείας ορατά με γυμνό οφθαλμό. 

5. Η ποιότητα του σήματος και η εκτύπωση με τον εκτυ¬ 


πωτή Ι_Α3ΕΒ είναι τέτοια που εγγυάται ότι παραμένουν 
αναλλοίωτα για τρία τουλάχιστον χρόνια. 

6. Το σήμα είναι τετράγωνο πλευράς 70 χιλιοστών. Το 
εσωτερικό χρώμα είναι κίτρινο ΡΑΝΤΟΝΕ 1020. Το περί¬ 
γραμμα πάχους 3 πιπι είναι μπλε ΡΑΝΤΟΝΕ 300 Ο. 

7. Το σήμα είναι κατασκευασμένο με τέτοιο τρόπο ώστε 
η συγκολλητική επιφάνεια να είναι τέτοια που αφενός να 
επιτρέπει την ασφαλή συγκόλλησή του στον υαλοπίνακα 
σύμφωνα με τα αναφερόμενα στο παρόν Παράρτημα, 
αφετέρου να αφήνει ελεύθερο «παράθυρο» εκτύπωσης 
τετράγωνο πλευράς 40 χιλιοστών που επιτρέπει εκτύπω¬ 
ση στις διαστάσεις του παρακάτω εδαφίου. 

8. Στο εσωτερικό του σήματος εκτυπώνονται δύο ή τρία 
ψηφία, ένα μεγάλου μεγέθους εγγεγραμμένου σε παραλ¬ 
ληλόγραμμο ύψους 31 ±2 και πλάτους 27 ± 2 χιλιοστά 
και που αντιστοιχεί στον τελευταίο χαρακτήρα του έτους 
του επόμενου ελέγχου (π.χ. 3 για το 2003) και ένα ή δύο 
μικρότερου μεγέθους εγγεγραμμένων σε παραλληλό¬ 
γραμμο (διαστάσεων 10 ± 1 χιλιοστά πλάτος και 16 ± 2 χι¬ 
λιοστά ύψος) που υποδηλώνουν τον μήνα του επομένου 
ελέγχου (π.χ. 3 για τον Μάρτιο, 10 για τον Οκτώβριο, 11 
για τον Νοέμβριο κ.λ.π.). Η γραμματοσειρά που χρησιμο¬ 
ποιείται είναι ΑΒΙΑΙ_ ΒΙ_ΑΟΚ ΒοΙά κατάλληλου μεγέθους 
ώστε οι χαρακτήρες να είναι εγγεγραμμένοι στα παραπά¬ 
νω τετράγωνα. Η απόσταση μεταξύ των χαρακτήρων 
έτους και μηνάς αλλά και η απόστασή τους από το περί¬ 
γραμμα σε καμία περίπτωση δεν είναι μικρότερη του 1,5 
χιλ. Τα ανωτέρω στοιχεία εκτυπώνονται με μαύρο χρώμα, 
από την εφαρμογή, μέσω εκτυπωτή ΕΑ3ΕΒ. 

9. Στο πάνω σημείο (όπως στο δείγμα) υπάρχει έντυπος 
ο αριθμός του ΔΤΕ με γραμματοσειρά ΑΒΙΑΙ_ ΒΕΑΟΚ ΒοΙά 
μεγέθους 18. 

11. Στο κάτω σημείο (όπως στο δείγμα) εκτυπώνεται 
από την εφαρμογή, μέσω εκτυπωτή ο αριθμός κυκλοφο¬ 
ρίας του οχήματος με γραμματοσειρά ΑΒΙΑΕ ΒΕΑΟΚ ΒοΙά 
μεγέθους 22 με κενό μεταξύ γραμμάτων και αριθμών. 

Εκτύπωση σήματος όταν ο επόμενος 
έλεγχος πρέπει να διενεργηΟεί τον 
Μάιο του 2004 


Τα τετράγωνα (μη ορατά) στα οποία 
είναι εγγεγραμμένες οι διάφορες 
εκτυπώσεις 


Εκτύπωση σήματος σε επικίνδυνες 
ελλείψεις 

Άρθρο 7 

Η ισχύς της παρούσας απόφασης αρχίζει από την ημε¬ 
ρομηνία δημοσίευσής της στην Εφημερίδα της Κυβερνή- 
σεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




